GiliGold/VAD_KnessetCorpus huggingface dataset:
תמר גוז'נסקי: יכול להיות שנזמין גם את השירות הפסיכולוגי, כי זה איך שהוא מתקשר לעניין הזה, כלומר, איך אפשר לתת מעקב פסיכולוגי לילדים האלה, כדי למנוע תופעות.
תמר גוז'נסקי: אנחנו הרבה פעמים אומרים, לטפל, וזה אבל בטיפול נכון, אפשר למנוע תופעות ולעזור לילדים לשמור על עצמיותם ולשמור על אישיותם בתנאים מאד לחוצים, כפי שיש במקרים האלה.
תמר גוז'נסקי: אזי אני מציעה שאנחנו לא נקבע תאריך כרגע, אבל שנקיים דיון נפרד בנושא הזה.
תמר גוז'נסקי: הנקודה הבאה, שרציתי לסכם, אנחנו צריכים לבדוק שינויי חקיקה.
תמר גוז'נסקי: יש פה שורה של נושאים שעלו, שהם בחוק.
תמר גוז'נסקי: זאת אומרת, זה לא עניין שנבקש ממשרד זה או אחר להתחשב, אלא הם בחוק.
תמר גוז'נסקי: חופשת לידה היא בחוק.
תמר גוז'נסקי: אם אנחנו רוצים לשנות משהו בחופשת לידה, אנחנו צריכים לבדוק את החוק הנוגע בדבר; ואני מציעה שאנחנו נבדוק את עניין חופשת הלידה, נראה את הניסוחים, נציץ גם מה קורה בארצות אחרות, ונראה איך אנחנו יכולים לעשות את זה, כי צריכים להבין שחופשת לידה משולמת על ידי המוסד לביטוח לאומי – שלושת החודשים הרגילים משולמים – כשיש אפשרות היום, שההורים יתחלקו בחופשת הלידה.
תמר גוז'נסקי: בסך הכל, הביטוח הלאומי משלם שלושה חודשים, פרופורציונלית לשכר של ההורה שנשאר בבית.
תמר גוז'נסקי: עד כאן, זה המצב היום.
תמר גוז'נסקי: אם אנחנו רוצים לשנות, פירוש הדבר שהביטוח הלאומי יצטרך לשלם יותר.
תמר גוז'נסקי: ולכן, אנחנו מדברים על שינוי חקיקה.
תמר גוז'נסקי: כי בלי שינוי חקיקה, פה לא יזוז שום דבר.
תמר גוז'נסקי: דוגמה שניה שקשורה בשינוי חקיקה, או לפחות בהחלטה, זה פטור ממילואים.
תמר גוז'נסקי: אני לא חושבת שבחקיקה, אבל לפחות בהחלטות.
תמר גוז'נסקי: צה"ל לא הוזמן היום בכלל.
תמר גוז'נסקי: משרד הביטחון לא הוזמן, אבל זה נושא נדרש.
תמר גוז'נסקי: מענק בר-מצווה והדברים האלה – שינוי חקיקה.
תמר גוז'נסקי: כי היום, כתוב בחוק שמי שזכאי לקצבת שארים, מקבל גם את המענק.
תמר גוז'נסקי: משפחות חד הוריות שאינן משפחות של שארים, אינן זכאיות לזה.
תמר גוז'נסקי: פה זה שוב שינוי חקיקה.
תמר גוז'נסקי: יש פה שורה של דברים שאי אפשר לבצע אותם בלי להעביר חקיקה.
תמר גוז'נסקי: כמובן, הממשלה יכולה ליזום חקיקה, אם היא רוצה.
תמר גוז'נסקי: אם לא – חברי הכנסת צריכים ליזום את הנושא.
תמר גוז'נסקי: הנקודה הנוספת, היא לגבי, מה יכול משרד העבודה לעשות.
תמר גוז'נסקי: עכשיו, כשמשרד העבודה יהיה פטור – אני מקווה שנפתור את הבעייה של אלה שנשארו – פטור מהתשלומים.
תמר גוז'נסקי: הייתה בעייה קשה מאד.
תמר גוז'נסקי: אני הייתי שותפה לתהפוכות האלה.
תמר גוז'נסקי: אמרו ככה, יש נגיד 20 מיליוני שקלים למטרה הזו, ובמקום 50 שלישיות נולדו 100.
תמר גוז'נסקי: לקחו את אותם 20 מיליון וחילקו במקום ל50-, ל100-.
תמר גוז'נסקי: כל משפחה קיבלה חצי מאשר קודם לכן.
תמר גוז'נסקי: זאת אומרת, בגלל שזו לא הייתה זכאות אישית, אלא משרד העבודה הקציב כסף, ככל שגדל מספר השלישיות פחתה ההקצבה למשפחה.
תמר גוז'נסקי: כשהכל הועבר עכשיו לביטוח לאומי, נקודת המוצא הייתה הסכום המופחת של משרד העבודה.
תמר גוז'נסקי: זה כרגע המצב.
תמר גוז'נסקי: היום אנחנו לפחות במצב שבו משרד העבודה איננו יכול לטעון שמאחר שנולדו 200 שלישיות וקודם היו 150 שלישיות, אזי עכשיו נחלק את הכסף ליותר.
תמר גוז'נסקי: עכשיו יש זכאות אישית.
תמר גוז'נסקי: את הנושא הזה גמרנו.
תמר גוז'נסקי: מספיק או לא מספיק – זה ויכוח אחר.
תמר גוז'נסקי: קודם כל, יש לנו פה זכאות אישית.
תמר גוז'נסקי: משרד העבודה והרווחה עכשיו, לדעתי עלו פה כמה נושאים – אני לא אומרת על עניין המטפלת, כי יכול להיות שאין טעם להחזיר את הגלגל אחורנית, אבל עלו פה נושאים אחרים שהם אותו סיוע שהמשרד נותן למשפחות בסיכון.
תמר גוז'נסקי: בדרך כלל משפחות בסיכון, יש להן הגדרה, גם של הכנסה לנפש וכל מיני בעיות כאלה.
תמר גוז'נסקי: אם באמת משרד העבודה והרווחה יגיד שמשפחות עם שלישיות נתפסות כמשפחות בסיכון, אז מה שאת הזכרת, למשל, הקייטנות או כל מיני דברים אחרים.
תמר גוז'נסקי: אני חושבת שזו בקשה שלנו למשרד העבודה והרווחה, שיביא בחשבון שאנחנו עדים עכשיו לתופעה של גידול מדי שנה במספר הלידות האלה.
תמר גוז'נסקי: כנראה שזו תופעה שלא תיעלם, ולכן בתוקף הנסיבות האלה, זאת הבקשה.
תמר גוז'נסקי: דבר נוסף שרציתי לומר, לגבי העניין של טרום חובה.
תמר גוז'נסקי: אנחנו הפנינו את הבקשה למשרד החינוך.
תמר גוז'נסקי: אני מקווה לקבל תשובה.
תמר גוז'נסקי: הרשויות המקומיות לא היו מיוצגות פה, וכל הנושא של חוגים, צהרונים, מרכזים לחינוך, נוער וספורט וכל זה, מחייב דיון נפרד; הגורמים הנוגעים בדבר פשוט לא היו פה, ולהם יש חשבונות אחרים.
תמר גוז'נסקי: אני, באיזה שהוא מקום, זה נראה לי מאד מוזר שנבוא לגן ילדים שיש בו 35 ילדים, ונגיד להורים שהם צריכים לממן את השלישיה.
תמר גוז'נסקי: זאת אומרת, שהם צריכים לשלם יותר, כדי לכסות את השלישיה.
ברוריה אבידן: אומרת, בגן חובה זה לא הולך להורים.
ברוריה אבידן: זה הולך לעיריה ומהעיריה-
תמר גוז'נסקי: מוזר.
תמר גוז'נסקי: כי אם במקרה, כפי שאמרו פה, בגן אחד יש שלישיה ושני תאומים – מי בדיוק פה יכסה, וממתי אנחנו מחייבים הורים לכסות הוצאות של ילדים אחרים?
תמר גוז'נסקי: כמובן, אם זה נעשה ברצון טוב, זה הכל טוב ויפה, אבל "להוריד" את זה כהוראה כללית, זה בעיה.
תמר גוז'נסקי: וכאן את תיארת מאד יפה, איך הדברים האלה היו.
תמר גוז'נסקי: בעיה נוספת שהעלתה גברת יעל היימן, היא העניין של עבודה חלקית, במשכורת מלאה.
תמר גוז'נסקי: זה נראה לי אוטופי לחלוטין, נכון לרגע זה.
תמר גוז'נסקי: כי השאלה היא מי ישלם את החצי השני.
תמר גוז'נסקי: זאת אומרת, ממי אנחנו דורשים את התשלום.
תמר גוז'נסקי: ברור שמעביד פרטי לא יעלה בדעתו.
תמר גוז'נסקי: אבל, גם מעביד ציבורי, יש לו הרבה מאד הגבלות.
תמר גוז'נסקי: לכן, אני חושבת שכנראה יותר מעשי לתת את הסיוע מסביב, מאשר להגיד שהאם תעבוד חצי משרה ותקבל משכורת מלאה.
תמר גוז'נסקי: בתנאים הקיימים היום, בנסיבות הקיימות היום וכולי, זה נראה לי רעיון גדול, אבל לא מעשי.
תמר גוז'נסקי: בואו ננסה להתרכז בדברים האלה.
תמר גוז'נסקי: לגבי עניין ימי מחלה.
תמר גוז'נסקי: ימי מחלה על חשבון ההורים, זה חוק.
תמר גוז'נסקי: מה שאת תיארת.
תמר גוז'נסקי: עכשיו, עד היום אין ימי מחלה לילדים שלא על חשבון ההורים.
תמר גוז'נסקי: אין דבר כזה.
תמר גוז'נסקי: זאת אומרת, ילדים, באשר הם ילדים, אין להם ימי מחלה.
תמר גוז'נסקי: הורים עובדים יכולים לנכות מימי המחלה שמגיעים להם, בעבור טיפול בילד או בהורה סיעודי וכן הלאה.
תמר גוז'נסקי: מבחינה חוקית, קשה מאד לקבל שילדים יקבלו דמי מחלה.
תמר גוז'נסקי: דמי מחלה הם של אדם עובד.
תמר גוז'נסקי: זאת אומרת, עקרת בית - אין לה ימי מחלה.
תמר גוז'נסקי: אם היא חולה אז היא חולה, אבל אף אחד לא משלם.
תמר גוז'נסקי: לכן, אינני רואה עכשיו מבחינה חוקית, איפה אני תופסת את הנושא של ימי מחלה לילדים.
תמר גוז'נסקי: מצד שני, במקרה של השלישיות, בשל הנסיבות של לידתם, בשל העובדה שכל פעם אחד זקוק לנושא הזה, יש לנו פה בעיה.
תמר גוז'נסקי: אז כל זמן שיש מטפלת בבית, ויש עוד אפשרות להחזיק מטפלת וכולי, זו כאילו העזרה.
תמר גוז'נסקי: אבל, מה קורה אחר כך?
תמר גוז'נסקי: ויש פה בעיה מאד רצינית.
תמר גוז'נסקי: זאת אומרת, אם לקחת מימי המחלה של ההורים, אז היא אומרת ובצדק, זאת בדיחה.
תמר גוז'נסקי: 12 ימי מחלה על שלושת הילדים האלה, לפני שהיא אומרת "ג'ק רובינסון" נגמרו 12 ימי המחלה האלה.
תמר גוז'נסקי: מצד שני, אני לא רואה איך נותנים ימי מחלה לילדים.
תמר גוז'נסקי: אם את רוצה להגדיל את ימי המחלה – אתם יודעים, ימי מחלה הם בחוק, ואז זה אומר ככה: הורים לשלישיה, במקום 20 ימי מחלה בשנה, או כמה שכתוב, 12 נדמה לי, יקבלו כך וכך.
תמר גוז'נסקי: אתם מבינים שזה לא עובד ככה.
תמר גוז'נסקי: זאת אומרת, מה אחראי המעביד, שלעובד שלו נולדה שלישיה.
תמר גוז'נסקי: לכל היותר, זו יכולה להיות תפיסה שהממשלה אחראית, החברה, אבל לא המעביד המסויים הזה.
תמר גוז'נסקי: רוב האימהות שיושבות פה עובדות, למרות הכל, ואני מאד מברכת אותן ומאד מעריכה.
הערה: השלישיה או אחרי?
תמר גוז'נסקי: שלנושא הזה של ימי מחלה, נכון לרגע זה, אין לי רעיון.
תמר גוז'נסקי: אין לי פשוט רעיון איך תופסים את הנקודה הזו, כאשר לילדים אין ימי מחלה.
תמר גוז'נסקי: הנקודה הנוספת היא באמת התשלומים לקופת חולים.
תמר גוז'נסקי: אני חושבת שפה אנחנו צריכים לפנות למשרד הבריאות ודרכו לקופות החולים.
עירית גזית: לקופת החולים, הוא מאד מתנער, כמו בטיפולים הפארא-רפואיים.
תמר גוז'נסקי: הבריאות, נזמין גם את קופות החולים המכובדות וגם את המרכזים להתפתחות הילד, ואנחנו נעלה את הנושא הזה.
תמר גוז'נסקי: בכל זאת, ניתנו הנחות למקבלי הבטחת הכנסה, וניתנו הנחות מסויימות לקשישים.
תמר גוז'נסקי: זאת אומרת, יש קבוצות מסויימות באוכלוסיה.
תמר גוז'נסקי: אנחנו מדברים על קבוצה מאד קטנה וכולי.
תמר גוז'נסקי: אבל, כפי שצויין פה, הסכומים מצטברים.
תמר גוז'נסקי: פה 15 שקלים, פה 20 שקלים.
תמר גוז'נסקי: הסכומים האלה הולכים ומצטברים, ואני חושבת שגם את הנושא הזה אנחנו נעלה.
תמר גוז'נסקי: נדמה לי שאני עברתי על הכל.
תמר גוז'נסקי: תראו, אינני חושבת שאנחנו נוכל להבטיח לכם שאפשר, לאורך כל הספקטרום, לכל המיגוון הזה של הבעיות לתת פתרון, אבל לדעתי, בעבודה שיטתית, במשך כמה שנים, כל פעם נשיג משהו.
תמר גוז'נסקי: פעם במשרד הזה, פעם במשרד הזה, פעם בטיפול הזה, פעם בטיפול הזה, ואני מציעה לראות את המערכה הזו כמערכה לשנים.
תמר גוז'נסקי: עכשיו לגבי משרד השיכון, אני מציעה שתפנה אליי עם הפרטים האישיים שלך, מר גלעד אזיכרי, כי זאת בעיה ספציפית.
תמר גוז'נסקי: אינני חושבת שמשרד השיכון יקבל החלטה.
תמר גוז'נסקי: הוא צריך לקבל החלטה לגביך.
מירי דגן: המגוחכת של הביטוח הלאומי.
תמר גוז'נסקי: שמדבר על ארבעה ילדים ויותר.
תמר גוז'נסקי: הוא אינו מדבר על שלושה ילדים.
תמר גוז'נסקי: יש הצעה לכל מיני הקלות ל4- ילדים ויותר.
תמר גוז'נסקי: אינני יודעת אם החוק יעבור.
תמר גוז'נסקי: הגובה של קיצבאות הביטוח הלאומי, טוב, זאת בעיה כללית.
תמר גוז'נסקי: זה נוגע לכל מי שיש לו שלושה ילדים, נכון?
תמר גוז'נסקי: זה לא רק לשלישיה.
תמר גוז'נסקי: אינני חושבת שיגדילו את ההקצבה של הביטוח הלאומי לילדים.
תמר גוז'נסקי: הדבר היחידי, מה שאנחנו מנסים לעשות, זה לעזור למשפחות עם שלישיות, כי הן משפחות עם שלישיות.
תמר גוז'נסקי: כי אם את אומרת ששלושה ילדים יקבלו יותר, זה כל השלושה ילדים במדינה.
תמר גוז'נסקי: זה לא משנה מתי נולדו.
תמר גוז'נסקי: זה ללא מבחן הכנסה.
תמר גוז'נסקי: אני מודה לכם מאד, וניפגש עוד.
חברי הוועדה: שמואל הלפרט
מוזמנים: רוני אלוני – חברת מועצה
מוזמנים: בנימין וולר – משנה למנהל מלח"י
מוזמנים: קרמן נסרין – ראש צוות מחלקת הנוער לשכונות מזרח
מוזמנים: בתיה קאופמן – עוזר למנהל המחלקה לילד נוער ומשפחה
משרד החינוך: ד"ר אבי לוי – מנהל אגף שח"ר
משרד החינוך: שושי שומשטיין – מנחה מחוזית, תוכנית "הטף והאתגר"
המשרד לבטחון פנים: סנ"צ סוזי בן ברוך – רמ"ד נוער – משטרה
משרד הבריאות: ד"ר חן זמיר
משרד הבריאות: שושנה ינאי – אחות מפקחת ארצית לבריאות בירושלים
לשלום הילד: ד"ר יצחק קדמן – מנכ"ל
מעורבות: מרילין ג'סיק – חברת הנהלה
מעורבות: רוני סטריאר – מנכ"ל
מעורבות: רבקה שנפלד
אירגוני נשים: שמחה סחר – מפקחת חינוכית – ויצ"ו
חברה למתנ"סים: מיקי הכהן – מנהל מתנ"ס קריית מנחם
אגודת "עזרה ליעקב": דניאל חייק – חבר הנהלה עמותת "מפגשי הלב"
– על"מ: נועם הס – פעיל על"מ בירושלים
נרשם על-ידי: היו"ר תמר גוז'נסקי:	אני   מתכבדת   לפתוח   את   ישיבת    הוועדה  	לקידום מעמד הילד.
נרשם על-ידי: על סדר היום, טיפול בילדים החיים מתחת לקו העוני בירושלים.
נרשם על-ידי: פנו אלינו גברת רוני אלוני, חברת מועצת העיר ירושלים וכן פעילים במעורבות ופעילים אחרים, בתחומים של שכונות וטיפול בנוער, ואנחנו חושבים שיש מקום לשוב ולדון בנושא הזה.
נרשם על-ידי: אנחנו קיימנו דיון לפני מספר שנים בנושא הזה, ואני חושבת שיש מקום לשוב ולדון בתנאי חייהם ובבעיות של ילדים, באחת הערים - שלדאבוננו קיבלה את התואר של אחת הערים העניות ואחת הערים שיש בה במיוחד התקבצות של בעיות סוציאליות וחינוכיות של ילדים.
נרשם על-ידי: גם ילדים יהודיים וגם ילדים ערבים.
נרשם על-ידי: לכן אני מציעה שנשמע היום  גם הצגת בעיות וגם הצעה לפתרונות.
נרשם על-ידי: אנחנו מקבלים בלי סוף פניות מגורמים שונים וגם מהוועדה שלנו.
נרשם על-ידי: רק היום קיבלתי פניה של אישה צעירה, שמספרת על אחותה, שנקבע שהיא צריכה להיות בפנימייה פתוחה, אחר הצהריים, ועברה את כל הוועדות, וכן הלאה; ובסופו של דבר היא נשארה בבית, כי הודיעו שהמכסות נגמרו, ולכן הילדה לא תקבל את הטיפול  - שהוא ממש חיוני, ויכול להציל ילדה שחיה בתנאים ובנסיבות מאד קשות.
נרשם על-ידי: אני מניחה שיש עוד נושאים מהסוג הזה.
נרשם על-ידי: מונחים לפניכם פה חומרים שקיבלנו גם של הוועדה לקידום מעמד הילד, שנלקחו ממקורות שונים, וגם של המועצה הלאומית לשלום הילד ששלחה לנו חומר, ואנחנו מודים לה; ואני מניחה שהחומר הזה, חלקו ידוע, וחלקו יכול להעשיר את הדיון היום.
נרשם על-ידי: בבקשה, גברת רוני אלוני, חברת מועצת העיר ירושלים.
נרשם על-ידי: אני רק מבקשת מכל הדוברים, אלף, שיציגו את עצמם, בית, מוכרחים לדבר למיקרופון, לצורך הפרוטוקול.
נרשם על-ידי: בבקשה.
נרשם על-ידי: רוני אלוני:	קודם  כל, אני מודה מאד לגברת תמר  	גוז'נסקי, שראתה חשיבות, ובאמת - בהקדם כל כך, קיימה את הדיון הזה.
נרשם על-ידי: לפני כחודש, בישיבת ועדת הכספים שדנה בתקציב שנת 2000 של עיריית ירושלים, הוצגו בפנינו, בפני חברי המועצה, נתונים מזעזעים לגבי מצב הילדים בירושלים.
נרשם על-ידי: הגברת לאורה שניידר, ראש אגף הרווחה, הציגה בפנינו נתון, שלפיו 42% מהילדים בירושלים חיים מתחת לקו העוני.
נרשם על-ידי: הנתון הזה הוא באמת יוצא דופן גם מבחינת הערים הגדולות בארץ.
נרשם על-ידי: צריך להשוות לא לערים קטנות, אלא לערים בסדר גודל דומה, וגם להבין, שאפילו המורכבות שחלק גדול מהם בני מיעוטים וגם חרדים, שיש להם  הבעיות הספציפיות שלהם.
נרשם על-ידי: בכל מקרה, גם בקרב האוכלוסיה הכללית, הבעיה הזו בירושלים היא מאד מאד קריטית.
נרשם על-ידי: לחצי מהילדים בירושלים בקירוב יש  בעיה כלכלית.
נרשם על-ידי: הדבר עורר מאד את תשומת ליבי.
נרשם על-ידי: החלטתי לקחת את הנושא הזה, ואני אעבוד מול הגברת תמר גוז'נסקי בעוד פנים של הנושא, אבל, הדבר הראשון שעלה, זה שאין בעצם בירושלים קשר – באותה עירייה – אין קשר בכלל ותיאום בין אגף מינהל החינוך ובין אגף הרווחה.
נרשם על-ידי: אין שום תיאום לגבי אותן משפחות שלפחות מטופלות ורשומות באגף הרווחה ובלשכות, מקבלות הבטחת הכנסה, שאלו אמות מידה שמאד קשה לעמוד בהם בביטוח לאומי, וזאת אסמכתה כלשהי שבאמת יש בעיה בבית.
נרשם על-ידי: וזה שאימא היא חד הורית, במיוחד שהרבה מאד מהאימהות – כל אימא שלישית כמעט בירושלים.
נרשם על-ידי: יש אישורים, שמאד קל לראות שהמשפחה היא באמת בבעיה קשה.
נרשם על-ידי: עכשיו, מה שקורה - הילד בא לבית הספר, וזה לא מעניין אף אחד בבית הספר שיש בעיה בבית; והילדים מקבלים, ביד,  דרך אגב – זו גם בעיה בפני עצמה – הילד הוא גם הבלדר של הנהלת החשבונות של בית הספר - להעביר מכתב נזעם להורים, שגם ככה קשה להם, שבו כתוב: להורי התלמיד כך וכך, הילד לא יוכל להשתתף לא במסיבות ולא בטיולים השנתיים ולא בשום אירוע חברתי, והוא ינודה ויוענש על זה שאין לכם כסף.
נרשם על-ידי: עכשיו הילדים האלה, ילד כזה, שעובר דבר כזה, זה קודם כל טראומה לכל החיים.
נרשם על-ידי: זה אנטגוניזם כלפי החברה שבה הוא חי.
נרשם על-ידי: זו תחושה מאד קשה, שאפילו אם זה מקרה קטן, בעיניו, זה דבר שפשוט מסמן צלקת באיזה שהוא מקום, צלקת  שלא תישכח.
נרשם על-ידי: יש לנו חוק שהוא מאד בעייתי.
נרשם על-ידי: חוק חינוך חובה חינם.
נרשם על-ידי: עם כל הבעייתיות, אני פשוט אקצר בנושא.
נרשם על-ידי: מה שאני חושבת, שהגיע הזמן – אני גם פניתי, אבל שום דבר לא קרה בינתיים, למרות שעבר חודש – פניתי וביקשתי תיאום מיידי בין  מינהל החינוך בירושלים ובין אגף הרווחה.
נרשם על-ידי: אני חושבת שזו צריכה להיות דרישה שיהיה תיאום, ויועצות בתי הספר צריכות להיות בקשר עם הלשכות האזוריות של הרווחה ולדעת, או אפילו להוציא נוהל מסויים; לא רק של הנחות ופריסת תשלומים, אלא אפילו של פטורים.
נרשם על-ידי: לא מילה כל כך איומה.
נרשם על-ידי: אם יש בעיה עם משרד החינוך, לא זה המקור לפרנסה של בתי הספר.
נרשם על-ידי: היו"ר תמר גוז'נסקי:	תודה   רבה.
נרשם על-ידי: עיריית  ירושלים.
נרשם על-ידי: מי  נמצא  פה 	מהרווחה?
נרשם על-ידי: בנימין וולר.
נרשם על-ידי: בנימין וולר:	שמי   בנימין    וולר ,   ואני     משנה     למנהל  	מינהלת החינוך בירושלים.
נרשם על-ידי: במסגרת תפקידי כיום, אני גם אחראי על מה שקורה במזרח העיר.
נרשם על-ידי: נכון שהתמונה היא לא פשוטה.
נרשם על-ידי: היא מורכבת, ואני לא רוצה ליפות את הדברים, אבל נדמה לי שהגברת רוני אלוני לא הציגה את הדבר בדייקנות מלאה.
נרשם על-ידי: בתי הספר שלנו מתחשבים בהחלט במצב הסוציאלי.
נרשם על-ידי: יש הנחות.
נרשם על-ידי: למשל, נותנים כרטיסיות חינם לתלמידים לפי המלצות של הלשכה הסוציאלית.
נרשם על-ידי: אזי אינני יודע אם זה קשר ישיר בין האגפים, אבל תלמיד שמביא המלצה שהוא זכאי בדרגת זכאות א', אנחנו נותנים לו כרטיסיות לנסיעה.
נרשם על-ידי: אני מדבר בעיקר על מערב העיר.
נרשם על-ידי: צריך לשפר את הקשרים.
נרשם על-ידי: צריך אולי לעשות דבר יותר ממוסד של קשר, אבל אי אפשר להגיד שאין בכלל קשר.
נרשם על-ידי: אני רוצה להתרכז במיוחד בבעיה קשה מאד, וזה במזרח העיר.
נרשם על-ידי: היו"ר תמר גוז'נסקי:	בסדר.
נרשם על-ידי: רק  רגע,  לפני זה.
נרשם על-ידי: השאלה שהציגה  	פה, או הנושא שהציגה פה גברת רוני אלוני, הוא האם מנהלי בתי הספר מקבלים מידע מלשכות הרווחה לגבי ילדים שגדלים במשפחות שחיות מתחת לקו העוני, במובהק; שידוע שהן חיות מתחת לקו העוני, והאם מנהלי בתי הספר נדרשים לגלות יחס אחר, מיוחד, מתחשב, באותם ילדים, והאם אתה חושב שאין קיימים המכתבים הנזעמים האלה?
נרשם על-ידי: לא שילמתם על הטיול, הילד לא יצא לטיול.
נרשם על-ידי: בנימין וולר:	אני אומר שקיימים מכתבים.
נרשם על-ידי: אני אומר שצריך 	למסד את הקשר.
נרשם על-ידי: אני אומר שכל ילד, כל הורה שפונה למנהל בית הספר ומדבר על בעייה סוציאלית בקשר לתשלומים שוטפים, טיולים וכולי, יש ועדת הנחות בכל בית ספר.
נרשם על-ידי: יש ילדים שבכלל אינם משלמים.
נרשם על-ידי: יש ילדים שמשלמים חלק מן הסכום.
נרשם על-ידי: יש פריסת תשלומים.
נרשם על-ידי: יכול להיות שצריך למסד את זה.
נרשם על-ידי: גם משרד החינוך צריך לתת את דעתו על כך, כי בסך הכל, אם נותנים הנחה לילד, זה על חשבון ילדים אחרים.
נרשם על-ידי: אין שום מקור מימון אחר.
נרשם על-ידי: זאת אומרת, אתה צריך להטיל על כל המערכת, על כל קבוצת הילדים האחרת, לממן בעיות של ילדים.
נרשם על-ידי: וזה מה שקורה.
נרשם על-ידי: היו"ר תמר גוז'נסקי:	אלא אם כן העירייה תשלם.
נרשם על-ידי: בנימין וולר:	לעירייה  אין  תקציב  לזה.
נרשם על-ידי: בחלק  מהמקרים, 	העירייה עושה.
נרשם על-ידי: כמו שאמרתי, בנושא כרטיסיות, העירייה מממנת את זה, וזה אינו מחובתה, ויש מקרים שגם העירייה מממנת או פוטרת מתשלום, לפי בקשה של הורים.
נרשם על-ידי: אינני חושב שהדבר ממוסד דיו.
נרשם על-ידי: אני מסכים עם רוני שצריך יותר למסד.
נרשם על-ידי: היו"ר תמר גוז'נסקי:	אנחנו מדברים על מחצית מהילדים.
נרשם על-ידי: בנימין וולר:	אני לא יודע אם מחצית מהילדים.
נרשם על-ידי: היו"ר תמר גוז'נסקי:	42%.
נרשם על-ידי: בנימין וולר:	המושג קו העוני.
נרשם על-ידי: רוני אלוני:	הוא הוגדר על ידי הביטוח הלאומי.
נרשם על-ידי: אז הבה  	לא נתווכח על עובדות לפחות.
נרשם על-ידי: בנימין וולר:	אינני  יודע  להגיד את הנתונים המדוייקים.
נרשם על-ידי: בוודאי שהחלוקה, הפיזור של הילדים מתחת לקו העוני, הם לא כאלה שהם מפוזרים בכל המערכת.
נרשם על-ידי: הרי הם מרוכזים בחלק החרדי ובחלק הלא יהודי.
נרשם על-ידי: רוני אלוני:	זה  לא בדיוק ככה.
נרשם על-ידי: כל אם שלישית בירושלים 	היא  אם  חד  הורית, ויש לה בעיות קשות  	מאד לממן חמש מאות שקלים לטיול שנתי.
נרשם על-ידי: בנימין וולר:	אני  שוב  אומר, שהפיזור של ילדים בקו  	העוני, ואני בטוח שזה כך, וגם את יודעת שזה כך, הוא לא פרופורציונלי על פני כל המערכת הירושלמית.
נרשם על-ידי: הוא יותר קיים – הרי זה פונקציה של מספר הילדים במשפחה וההכנסה של ההורים – הוא יותר קיים בחלק החרדי, שאנחנו במינהלת החינוך בירושלים איננו  ממונים עליו, ובחלק הערבי, שאנחנו כן ממונים עליו.
נרשם על-ידי: אזי צריך להתמודד בעניין, במקום שהמצוקה היא עיקרית.
נרשם על-ידי: להערכתי, במערב העיר, המצוקה קיימת.
נרשם על-ידי: היא לא דרמטית.
נרשם על-ידי: בכל מקרה שיש בעיה, לא בכל מקרה, ברוב המקרים שיש בעיות, כשמגיעים אלינו – פותרים.
נרשם על-ידי: יושבת כאן הנציגה של החינוך היסודי.
נרשם על-ידי: אולי היא תביא דוגמאות.
נרשם על-ידי: אני רוצה לדבר על מזרח העיר, כי זאת באמת בעיה.
נרשם על-ידי: אינני אומר שאין בעיות במערב העיר, אבל אם רוצים להתמודד, צריך להתמודד במקום שהבעיה היא קשה, והיא קשה מאד.
נרשם על-ידי: במזרח העיר יש לנו באמת קשיים רבים מאד.
נרשם על-ידי: הקושי הראשון נובע מכך שלא כל הילדים נמצאים בחסות עירונית.
נרשם על-ידי: 40-50% מהילדים אינם במסגרת העירונית ולא הממלכתית.
נרשם על-ידי: הם בטיפול של גופים פרטיים, כמו הוואקף וכמו הכנסיות וטיפולים אחרים.
נרשם על-ידי: אין לנו קשר איתם.
נרשם על-ידי: אלה ילדים שמסתובבים ברחובות.
נרשם על-ידי: הם נכנסים לסטטיסטיקה של קו העוני, אבל לנו אין שום קשר איתם.
נרשם על-ידי: לא עם המשפחות, לא עם התהליך הלימודי – אולי לרווחה – יהיה פה נציג הרווחה.
נרשם על-ידי: אני לא יודע.
נרשם על-ידי: לנו אין קשר איתם.
נרשם על-ידי: היו"ר תמר גוז'נסקי:	נו.
נרשם על-ידי: אין קשר איתם - זה לא עולה לכם כסף.
נרשם על-ידי: מה 	אתה רוצה להגיד?
נרשם על-ידי: זה מה שאתה רוצה להגיד?
נרשם על-ידי: שזה אינו עולה לכם כסף?
נרשם על-ידי: בנימין וולר:	לא.
נרשם על-ידי: אני  אומר  לך שאינני יודע אפילו לאתר  	את הבעיה בדיוק.
נרשם על-ידי: אני יכול לאתר את הבעיה במקומות שיש לנו בהם קשר; בבתי ספר שאנחנו שולטים  בהם, ותיכף נאמר מה אנחנו עושים בקשר לזה.
נרשם על-ידי: לאחרונה דווקא קיימתי קשר עם נציגת הרווחה, אולי היא תהיה פה, של מזרח העיר, ואנחנו רוצים לאמץ כמה גנים  – שהם גנים פרטיים בעמותות של נשים ממזרח העיר – והתחלנו להעביר אותם למערכת העירונית, כדי שיהיה לנו קשר ושליטה ואפשרות לעזור.
נרשם על-ידי: כי אתה לא יכול לעזור, אם אין לך שום שליטה.
נרשם על-ידי: לא מספרי תלמידים, לא רשימות תלמידים, לא מספרי זהות, לא הכנסות מדוייקות.
נרשם על-ידי: הכל קצת.
נרשם על-ידי: אנחנו גוף ציבורי, עם כל הכבוד.
נרשם על-ידי: מה שקורה לנו בבתי הספר שבשליטתנו, אנחנו כעת התחלנו, מתחילת השנה הזאת.
נרשם על-ידי: בפועל זה התחיל למעשה מנובמבר, להפעיל מה שנקרא תוכנית הוליסטית.
נרשם על-ידי: במזרח העיר.
נרשם על-ידי: התוכנית ממומנת על ידי משרד החינוך, או יותר נכון, משרד האוצר, באמצעות משרד החינוך.
נרשם על-ידי: התוכנית ההוליסטית היא תוכנית רחבת היקף.
נרשם על-ידי: בשנת 2000 יש בה 20 מיליוני שקלים.
נרשם על-ידי: זו תוכנית גדולה מאד.
נרשם על-ידי: בתוכנית הזאת יש  התמודדות עם שני סוגים של בעיות, כדי לקצר את העניין.
נרשם על-ידי: סוג אחד הוא בעיות לימודיות; והסוג האחר, וזו הבעיה הקשה, זה נשירה מבתי הספר.
נרשם על-ידי: כי זו הבעיה הקשה במזרח העיר.
נרשם על-ידי: במזרח העיר אין כמעט תשלומי הורים.
נרשם על-ידי: היו"ר תמר גוז'נסקי:	מה שיעור הנשירה במזרח העיר?
נרשם על-ידי: בנימין וולר:	קשה  מאד  לאמוד  את   שיעור  הנשירה,    	בגלל הבעיות שציינתי קודם.
נרשם על-ידי: להערכתנו, הנשירה מתחילה בצורה דרמטית בכתה ט' ו-י', והיא מגיעה בין 30-40%.
נרשם על-ידי: אני מדבר מבתי הספר שלנו.
נרשם על-ידי: אני כעת אינני מתייחס לחלק שאנחנו איננו שולטים בו.
נרשם על-ידי: החלק הארי של התוכנית ההוליסטית מוקדש להתמודדות עם נשירה.
נרשם על-ידי: כשנפתור את בעיות הנשירה, והתלמידים יישארו בבתי הספר, נוכל גם לקדם אותם, ליצור איזו שהיא מוביליות חברתית במזרח העיר, שאיננה קיימת היום, אם 30-40% עוזבים את המערכת מכתה י' ואילך.
נרשם על-ידי: חלקם של העוזבים הן בנות שמתחתנות, וגם על זה אנחנו מדברים.
נרשם על-ידי: היום שכנענו בתי ספר של בנות, לאפשר לבנות נשואות להמשיך ללמוד בבתי הספר - לא להוציא אותן ממסגרת הלימודים, למרות שהן נשואות.
נרשם על-ידי: אני חושב שאנחנו בהתחלה של תהליך מאד ארוך, ואם משרד החינוך והאוצר ימשיכו לתקצב אותנו בנושא הזה, אני מצפה שבתקופת זמן לא ארוכה מדיי, נראה תוצאות.
נרשם על-ידי: יש לנו גם בקרה לתוכנית, ואם תהיה כאן ישיבה בסוף השנה, נוכל לתת לכם מספרים מה קרה בין תחילת השנה לסוף השנה.
נרשם על-ידי: היו"ר תמר גוז'נסקי:                            נשמח לשמוע את התוצאות של העבודה 	הזאת, אבל מאחר שהנושא שהוצג פה הוא שכמחצית מהילדים בירושלים חיים מתחת לקו העוני, וקו העוני הוא נמוך מאד, כך אתה יכול להוסיף תמיד עוד 10-20% של ילדים שהם על יד קו העוני.
נרשם על-ידי: אזי כך שאם אנחנו אומרים מחצית, זה רק כדי לסבר את האוזן ולא להשתמש במושגים קשים.
נרשם על-ידי: השאלה שנשאלה היא האם מערכת החינוך, שצריכה לטפל בעיר שבה חצי מהילדים הם מתחת לקו העוני, האם יש לכם בכלל דיונים בנושא הזה?
נרשם על-ידי: האם בכלל בדקתם את זה באופן מערכתי?
נרשם על-ידי: אני מבינה מהדיווחים שלך, שלא; שהטיפול הוא נקודתי.
נרשם על-ידי: זאת אומרת, ההורה צריך לפנות למנהל ולהגיד, אין לי כסף, תן לי הנחה.
נרשם על-ידי: אבל אין לכם טיפול מערכתי בילדים שחיים מתחת לקו העוני, עזוב רגע את מזרח העיר.
נרשם על-ידי: בנימין וולר:	אזי  אני  מציע כאן שגברת דבורה גבעתי,  	שהיא נציגת  החינוך  היסודי,  תדבר  על   	מערב העיר בתחום הזה.
נרשם על-ידי: היו"ר תמר גוז'נסקי:	בבקשה, גברת  דבורה גבעתי ממערכת החינוך 	היסודי.
נרשם על-ידי: דבורה גבעתי:	בתי הספר היסודיים מתוקצבים משני מקורות  	מימון עיקריים, מעבר לשעות ההוראה.
נרשם על-ידי: אנחנו מדברים בדבר הזה.
נרשם על-ידי: בקצב שוטף.
נרשם על-ידי: הם מתוקצבים מצד אחד, קריטריונית, על ידי עיריית ירושלים ומשרד החינוך, כאשר הכסף הזה מגיע ממקור אחד, ולזה אנחנו קוראים ניהול עצמי, והמקור האחר הוא כספי הורים.
נרשם על-ידי: כספי הורים נקבעים בהחלטה משותפת של ועד ההורים המוסדי עם הנהלת בית הספר.
נרשם על-ידי: כספי ההורים מיועדים לאותן פעולות שגברת רוני אלוני דיברה עליהם.
נרשם על-ידי: טיולים, סל תרבות וכך הלאה.
נרשם על-ידי: בתי הספר קובעים בעצמם את הסל שהם רוצים להפעיל, ולכן יכול להיות מצב שבית ספר באזור יותר מבוסס, יהיה לו סל יותר גדול לילדים.
נרשם על-ידי: הילדים יזכו ליותר פעולות העשרה, ובית ספר במקום עם אוכלוסיה יותר חלשה, יהיה לו סל יותר קטן.
נרשם על-ידי: אבל, כיוון שכל מקורות ההכנסה, סך כל ההכנסות האלה, מופעלים, מתוכננים ומוצאים בשיקול דעת של מנהל בית ספר וועד ההורים, בתיכנון מראש, אין פה מצב שאין מכירים את הילדים החלשים או מתחת לקו העוני.
נרשם על-ידי: אין פה מצב שבונים משהו שאחר כך אי אפשר לבצע אותו, מפני שבית ספר בונה את התוכניות שלו על פי האמצעים שלו.
נרשם על-ידי: איך עיריית ירושלים בכל זאת מסבסדת או עוזרת?
נרשם על-ידי: בשני מובנים.
נרשם על-ידי: בצד אחד, יש תוספת לעולים חדשים.
נרשם על-ידי: אם אמת המידה היא אחידה, יש אותו סכום לכל ילד.
נרשם על-ידי: ילד שהוא עולה, פוטרים אותו מתשלומי ההורים, והעיריה מסבסדת את בית הספר, על פי דיווח של בית הספר.
נרשם על-ידי: הילד אינו צריך בכלל להיות מעורב בדבר.
נרשם על-ידי: היו"ר תמר גוז'נסקי:	כמה שנים בארץ זה נחשב עולה חדש?
נרשם על-ידי: דבורה גבעתי:	לפי אמות המידה של משרד החינוך.
נרשם על-ידי: היו"ר תמר גוז'נסקי:	 שלוש שנים.
נרשם על-ידי: דבורה גבעתי:	לפי   אמות המידה   של   משרד   החינוך,   כך  	העיריה מעבירה.
נרשם על-ידי: יש עוד נגזרת של ילדים – ילדים בכיתות מקדמות, בחינוך הרגיל.
נרשם על-ידי: בדרך כלל הם גם ילדים מרקע סוציו-אקונומי יותר נמוך.
נרשם על-ידי: לא תמיד.
נרשם על-ידי: לא בהכרח ליקוי למידה צריך לבוא עם רקע סוציו-אקונומי.
נרשם על-ידי: אבל, בפועל-     רוני אלוני:	כן, אז למה הקשר הזה?
נרשם על-ידי: זה נראה מאד בעייתי.
נרשם על-ידי: דבורה גבעתי:	מפני   שבפועל   הילדים   האלה   הם   כיתות  	קטנות.
נרשם על-ידי: היו"ר תמר גוז'נסקי:	יש גם פיגור סביבתי.
נרשם על-ידי: דבורה גבעתי:	כן.
נרשם על-ידי: ובפועל   יש   קשר   בין   הדברים,   ולכן  	מתקצבים  את  הילדים  האלה בתקצוב  נוסף.